Două persoane au murit, marți, după ce un un autoturism a intrat în coliziune cu o cisternă pe DJ 101I în Prahova, în satul Buda din comuna Ariceștii Rahtivani, în județul Prahova.
Incident tragic pe șosea în a treia zi de Paște. Două persoane – un bărbat și o femeie – au murit după ce mașina în care se aflau a intrat în coliziune cu o cisternă, la Buda, în județul Prahova.
În urma impactului, atât șoferul cât și pasagerul autoturismului au rămas încarcerați, relatează Observatorul Prahovean.
În ciuda eforturilor depuse de salvatorii prezenți la fața locului, atât bărbatul în vârstă de 52 de ani care se afla la volan, cât și femeie a cărei identitate urmează să fie stabilită au fost declarate decedate.
În cabina autocisternei se aflau două persoane care au scăpat însă fără răni.
Se pare că accidentul s-ar fi produs pe fondul neacordării de prioritate.
Polițiștii continuă cercetările, în cauză fiind deschis un dosar penal pentru ucidere din culpă.